
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3 

5 Ιανουάριου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και συμπλήρωσης των διατά¬ 
ξεων του οργανισμού του κοινωφελούς ιδρύματος 
με την επωνυμία «ΙΔΡΥΜΑ ΠΑΠΑΓΕΩΡΓΙΟΥ» που 
κυρώθηκε με το από 8.11.1990 προεδρικό διάταγ¬ 


μα (ΦΕΚ 766/Β'). 1 

ΑΠΟΦΑΣΕΙΣ 

Σύσταση Εργαστηρίου Αλιείας στο Ινστιτούτο Αλιευτι¬ 
κής Έρευνας Καβάλας. 2 


Καθορισμός των τυπικών και ουσιαστικών προσόντων 


του προσωπικού που μετακινείται ή αποσπάται, 
σύμφωνα με το άρθρο 7 παρ. 2α του Ν. 2860/2000, 
στην Υπηρεσία Διαχείρισης του επιχειρησιακού 
προγράμματος Δυτικής Μακεδονίας. 3 

Καταβολή διαφοράς σύνταξης σε συνταξιούχους Δι¬ 
καστές και Μέλη του Νομικού Συμβουλίου του Κρά¬ 
τους για το χρονικό διάστημα από 1.1.1996 έως 
31.12.1996. 4 

Καταβολή διαφοράς σύνταξης σε συνταξιούχους 
Βουλευτές για το χρονικό διάστημα από 1.1.1996 
έως 31.12.1996. 5 

Τροποποίηση της απόφασης του Υπουργού Οικονομι¬ 
κών 1083820/938/Τ.& Ε.Φ./7.8.1997, όπως ισχύει.. 6 


Καθορισμός αποζημίωσης Προέδρου Μελών και 
Γραμματέως των προβλεπομένων από το άρθρο 
168 του Ν. 2683/99 (ΦΕΚ 19/τ.Α/9.2.99) Ειδικών 
Υγειονομικής Επιτροπών Αθήνας και Θεσσαλονί¬ 


κης. 7 

Αύξηση αριθμού μελών του Κεντρικού Συμβουλίου 
Νεωτέρων Μνημείων του ΥΠΠΟ. 8 

Ένταξη Ομογενών και αλλοδαπών αθλητών στα Ελλη¬ 
νικά αθλητικά σωματεία αντιπτέρισης και συμμετο¬ 
χή τους στα Ελληνικά Πρωταθλήματα και στους 
αγώνες Κυπέλλου. 9 

Σύσταση Νομικού Προσώπου στο Δήμο Καρυάς Ν. 
Λευκάδας με την επωνυμία «Παιδικός Σταθμός Δή¬ 
μου Καρυάς». 10 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση τροποποίησης και συμπλήρωσης των διατάξεων 
του οργανισμού του κοινωφελούς ιδρύματος με την 
επωνυμία «ΙΔΡΥΜΑ ΠΑΠΑΓΕΩΡΓΙΟΥ» που κυρώθηκε 
με το από 8.11.1990 προεδρικό διάταγμα (ΦΕΚ 766/Β'). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 35685/29.8.1990 πράξη της συμβολαιογρά¬ 
φου Θεσσαλονίκης Ιωάννας Μπίλιση-Χρουσάλα, όπως 
αυτή τροποποιήθηκε με την αριθ. 36090/12.10.1990 πρά¬ 
ξη της ίδιας συμβολαιογράφου, με την οποία οι Νικόλαος 
και Λεωνίδας Παπαγεωργίου σύστησαν κοινωφελές ίδρυ¬ 
μα με την επωνυμία «ΙΔΡΥΜΑ ΠΑΠΑΓΕΩΡΓΙΟΥ» και με 
έδρα την πόλη της Θεσσαλονίκης. 

2. Το από 8.11.1990 προεδρικό διάταγμα με το οποίο 
εγκρίθηκε η σύσταση του ανωτέρω ιδρύματος και κυρώ¬ 
θηκε ο οργανισμός του (ΦΕΚ766/Β'). 

3. Το αριθ. 333/20.9.1999 πρακτικό του Διοικητικού Συμ¬ 
βουλίου του Ιδρύματος με το οποίο προτείνεται η τροποποί¬ 
ηση και συμπλήρωση του άρθρου 2 «Σκοπός» και της παρ. 2 
του άρθρου 3 «Περιουσία-Πόροι» του εν λόγω ιδρύματος. 

4. Την αριθ. 12.531/21.9.1999 πράξη της συμβολαιο¬ 
γράφου Θεσσαλονίκης Μαρίας Γκουρίτσα-Εβρένογλου. 

5. α) τις διατάξεις των άρθρων 95 και 98 του Α.Ν. 
2039/1939 

β) τις διατάξεις των άρθρων 101 και 119 του Εισαγωγι¬ 
κού Νόμου του Αστικού Κώδικα. 

γ) τις διατάξεις του άρθρου 110 του Αστικού Κώδικα. 

6. Την από 22.11.1999 γνωμοδότηση του Συμβουλίου 
Εθνικών Κληροδοτημάτων. 

7. Την αριθμ. 1039386/441/0006Α/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 571/Β). 

8. Την αριθ. 2850/18.4.2000 κοινή απόφαση του Πρωθυ¬ 
πουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ565/Β). 

Με πρόταση του Υπουργού Εθνικής Παιδείας και Θρη- 
σκ/των, και των Υφυπουργών Οικονομικών, Υγείας και 
Πρόνοιας αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο μόνο. 

Εγκρίνουμε την τροποποίηση και συμπλήρωση των δια- 
τάξεωντου οργανισμού του κοινωφελούς ιδρύματος με την 
επωνυμία «ΙΔΡΥΜΑ ΠΑΠΑΓΕΩΡΓΙΟΥ», που κυρώθηκε μετο 
από 8.11.1990 προεδρικό διάταγμα (ΦΕΚ 766/Β), ως ακο¬ 
λούθως: 

1. Το άρθρο 2 «Σκοπός» του οργανισμού συμπληρώνε¬ 
ται ως εξής: 

Επίσης σκοποί του ιδρύματος είναι: Η παροχή ενισχύσε- 
ως και δωρεών στο Νοσοκομείο μετά την έναρξη λειτουρ¬ 
γίας του, ως και η κατά την από 24.5.1991 σύμβαση Ν. 
1964/91 όπως τροποποιήθηκε με την από 3.11.97 σύμβαση 
Ν. 2618/98, άσκηση των δικαιωμάτων του Ιδρύματος όσον 
αφορά την υπόδειξη μελών προς συγκρότηση του Διοικη¬ 
τικού Συμβουλίου και την εν γένει υποβοήθησή του. 

Η δημιουργία, οργάνωση και λειτουργία βρεφονηπια¬ 
κού σταθμού για την εξυπηρέτηση των αναγκών των ερ¬ 
γαζομένων στο Νοσοκομείο. 

Η παροχή δωρεών για την συντήρηση και λειτουργία 
του δωρηθέντος Γυμνασίου-Λυκείου στην πόλη της Σιατί- 
στης και η πραγματοποίηση παροχών προς εξυπηρέτηση 
πάσης φύσεως κοινωφελών σκοπών περί των οποίων θα 
αποφασίζει το Διοικητικό Συμβούλιο του Ιδρύματος. 

2. Η παράγραφος 2 του άρθρου 3 «Περιουσία-Πόροι» 
αντικαθίσταται ως εξής: 

Πόροι του Ιδρύματος είναι: 

α) Οι καταθέσεις επ’ ονόματιτου ιδρύματος σε Τράπε¬ 
ζες ή άλλους πιστωτικούς Οργανισμούς κάθε ποσού το 
οποίο έχει ήδη καταβληθεί πέραν της υποχρεώσεως των 
τριάντα εκατομμυρίων (30.000.000) δολαρίων. 

β) Τα μεταβιβασθέντα από μέλη των οικογενειών των 
ιδρυτών ακίνητα, συνολικής αντικειμενικής αξίας κατά 
τον χρόνο της μεταβίβασης πενήντα εκατομμυρίων δια- 
κοσίων τριάντα μιας χιλιάδων τριακοσίων ογδόντα 
(50.231.380) δρχ. ήτοι ενός καταστήματος κειμένου εν 
Θεσσαλονίκη επί της οδού Λεωφ. Νίκης 23, εμβαδού 
154,80 μ2 και ενός καταστήματος επί της οδού Προξένου 
Κορόμηλά 12, εμβαδού 49,70μ2 τα οποία μεταβιβάσθη¬ 
καν στο Ίδρυμα από τη Σουζάνα σύζυγο Λεωνίδα Παπα- 
γεωργίου με το υπ’ αριθμό 204 συμβόλαιο της Συμβολαι¬ 
ογράφου Θεσσαλονίκης Μαρίας Γεωργιάδου Βερβερί- 
δου και μετεγράφη νομίμως επ’ ονόματι του Ιδρύματος 
στον τόμο 1675 και με αύξοντα αριθμό 214, ως και τα μι¬ 
σθώματα απότηνεκμίσθωσηή καθ’ οιονδήποτετρόπο εκ¬ 
μετάλλευση τούτων ανερχόμενα σήμερα στο ποσό των 
δέκα επτά εκατομμυρίων επτακοσίων έξι χιλιάδων 
(17.706.000) δρχ. ετησίως. 

γ) Οι πάσης φύσεως χρηματικές παροχές και επιχορη¬ 
γήσεις εξ οιασδήποτε αιτίας δωρεάς εγκαταστάσεως 
κληρονομιάς ή κληροδοσίας παρ’ οιουδήποτε φυσικού ή 
νομικού προσώπου. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομικών και Υγείας-Πρόνοιας 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠΟΥΡΓΟΣ 

ΥΓΕΙΑΣ-ΠΡΟΝΟΙΑΣ 

X. ΣΠΥΡΑΚΗ 


ΑΠΟΦΑΣΕΙ Σ 

Αριθ. 403757 (2) 

Σύσταση Εργαστηρίου Αλιείας στο Ινστιτούτο Αλιευτι¬ 
κής Έρευνας Καβάλας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
& ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις άρθρου 29 Ν. 1558/85 "Κυβέρνηση και 
Κυβερνητικά Όργανα" (ΦΕΚ 137/Α/85) που προστέθηκε με 
το άρθρο 27 Ν.2081/92 (ΦΕΚ 154/Α/92) και αντικαταστάθη- 
κε με την παραγρ. 2 α άρθρου 1 Ν. 2469/97 (ΦΕΚ38/Α/97). 

2. Τις διατάξεις της παραγρ. 1 εδ. α άρθρου 8 και άρ¬ 
θρου 15 Ν. 1845/89 (ΦΕΚ 102/Α/89). 

3. Τις διατάξεις Π.Δ/τος 915/81 (ΦΕΚ 132/Α). 

4. Την αριθμ. 288611/30.8.90 απόφαση Υπουργών Προ¬ 
εδρίας της Κυβέρνησης και Γεωργίας "Μεταφορά Ιδρυ¬ 
μάτων Υπουργείου Γεωργίας στο Εθνικό Ίδρυμα Αγροτι¬ 
κής Έρευνας (ΕΘΙΑΓΕ)" ΦΕΚ 530/Β/90. 

5. Την αριθμ. ΔΙΔΚ (Φ. 1/2/11187/12.5.2000 (ΦΕΚ 
630/Β/2000) απόφαση Πρωθυπουργού και Υπουργού 
Εσωτερικών, Δημόσιας Διοίκησης και Αποκέντρωσης 
"Περί ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης". 

6. Την αριθμ. 10/2.11.2000 απόφαση Διοικητικού Συμ¬ 
βουλίου ΕΘΙΑΓΕ. 

7. Το γεγονός ότι κρίνεται αναγκαία η σύσταση και λει¬ 
τουργία εργαστηρίου Αλιείας στο Ινστιτούτο Αλιευτικής 
Έρευνας Καβάλας, με έδρα την Κάλυμνο, προκειμένου 
να παρακολουθεί και ν’ αξιολογεί τις κοινές αλιευτικές 
δραστηριότητες και να εισαγάγει και να μελετά νέες αλι¬ 
ευτικές μεθόδους. 

8. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
Νομικού Προσώπου του ΕΘΙΑΓΕ ή του Κρατικού Προϋ¬ 
πολογισμού, αποφασίζουμε: 

1. Εγκρίνουμε την σύσταση εργαστηρίου Αλιείας στο Ιν¬ 
στιτούτο Αλιευτικής Έρευνας Καβάλας, σε επίπεδο Τμή¬ 
ματος, με έδρα την Κάλυμνο και με αντικείμενο την παρα¬ 
κολούθηση των τοπικών αλιευτικών δραστηριοτήτων και 
την εισαγωγή και μελέτη νέων αλιευτικών μεθόδων. 

2. Του Εργαστηρίου Αλιείας προίσταται υπάλληλος κα¬ 
τηγορίας ΠΕ κλάδου Ερευνητών ή κλάδου Ειδικών Επι¬ 
στημόνων Εφαρμογών ή κλάδου ΠΕΙ Ειδικών Τεχνικών 
Επιστημόνων ή κλάδου ΤΕ6 Ιχθυοκομίας - Αλιείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Λ.ΤΖΑΝΗΣ Γ. ΑΝΩΜΕΡΙΤΗΣ 

- ♦ - 

Αριθ. 165/1 ΚΠΣ 303 (3) 

Καθορισμόςτωντυπικών καιουσιαστικώνπροσόντωντου 
προσωπικού που μετακινείται ή αποσπάται, σύμφωνα 
μετο άρθρο 7 παρ. 2ατου Ν. 2860/2000, στην Υπηρε¬ 
σία Διαχείρισης του επιχειρησιακού προγράμματος 
Δυτικής Μακεδονίας. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Ν. 2860/2000 (ΦΕΚ 251/τ.Α/14.11.2000) και ειδικό¬ 
τερα τα άρθρα 4 και 7. 

2. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Οργανα» (ΦΕΚ137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ 154/Α) και τροποποιή¬ 
θηκε με το άρθρο 1 παρ. 2α του Ν. 2469/97 (ΦΕΚ38/Α). 

3. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΟΕ/318/ 16326/ 
19.4.2000 «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ566/Β/20.4.2000). 

4. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών (ΦΕΚ 1501/Β/8.12.2000) «Σύσταση 
ειδικής Υπηρεσίας Διαχείρισης επιχειρησιακού προγράμ¬ 
ματος Δυτικής Μακεδονίας». 

5. Την πρόταση της Περιφέρειας Δυτικής Μακεδονίας 
με αρ. 3558/18.12.2000 για τα τυπικά και ουσιαστικά προ¬ 
σόντα του προσωπικού σύμφωνα με το άρθρο 7 παρ. 2 α 
του Ν. 2860/2000. 

6. Το γεγονός ότι από την απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Τον καθορισμό των τυπικών και ουσιαστικών προσό- 
ντωντου προσωπικού που μετακινείται ή αποσπάται, σύμ¬ 
φωνα με το άρθρο 7παρ. 2 ατού Ν. 2860/2000, στην Υπη¬ 
ρεσία Διαχείρισης του επιχειρησιακού προγράμματος 
Δυτικής Μακεδονίας κατά κατηγορία όπως περιγράφεται 
στα παρακάτω άρθρα. 

Άρθρο 1 

Τυπικά, ουσιαστικά και πρόσθετα προσόντα 
για τη θέση προϊσταμένου 

Για την θέση του προϊσταμένου της Υπηρεσίας Διαχεί¬ 
ρισης του επιχειρησιακού προγράμματος Δυτικής Μακε¬ 
δονίας απαιτούνται τα κατωτέρω τυπικά και ουσιαστικά 
προσόντα: 

1. Τ υπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής 
β) επαγγελματική εμπειρία: 

ί) εξαετής για τους κατόχους διδακτορικού διπλώματος 
της ημεδαπής ή ισότιμου της αλλοδαπής. 

ϋ) οκταετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπουδών 
της αλλοδαπής, ετήσιας τουλάχιστον φοίτησης καθώς 
και για τους αποφοίτους της Εθνικής Σχολής Δημόσιας 
Διοίκησης 

ίϋ) δεκαετής για τους κατόχους πτυχίου ή διπλώματος 
της ημεδαπής ή ισότιμου ιδρύματος της αλλοδαπής. 

γ) άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
της διοίκησης ή άσκηση αρμοδιοτήτων συντονισμού ομά¬ 
δας έργου ή εργασίας. 

2. Ουσιαστικά προσόντα: 

α) διοικητική και οργανωτική ικανότητα, 
β) γνώση των διαδικασιών εφαρμογής προγραμμάτων 
ή/και εκτέλεσης έργων του δημόσιου ή ιδιωτικού τομέα, 
γ) ικανότητα προσαρμογής και επικοινωνίας, 
δ) ικανότητα ανάληψης πρωτοβουλιών και ευθυνών, 
ε) καλή τουλάχιστον γνώση μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής. 

στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο, 
β) εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων, 
γ) γνώση δεύτερης ξένης κοινοτικής γλώσσας. 


Άρθρο 2 

Τυπικά, ουσιαστικά και πρόσθετα προσόντα 
για το προσωπικό της κατηγορίας Πανεπιστημιακής 
Εκπαίδευσης (Π.Ε.) 

Γ ια το προσωπικό της κατηγορίας Π.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής. 

β) τετραετής τουλάχιστον επαγγελματική εμπειρία με 
εμπειρία ενός τουλάχιστον έτους στην εκτέλεση, διαχεί¬ 
ριση, συντονισμό, σχεδίασμά, έλεγχο κοινοτικών ή ανα¬ 
πτυξιακών προγραμμάτων για όσους δεν είναι κάτοχοι δι¬ 
δακτορικού διπλώματος της ημεδαπής ή αναγνωρισμέ¬ 
νου όμοιου τίτλου σπουδών της αλλοδαπής ή 
μεταπτυχιακού τίτλου της ημεδαπής ή αναγνωρισμένου 
όμοιου τίτλου σπουδών της αλλοδαπής, ετήσιας τουλά¬ 
χιστον φοίτησης ή δεν είναι απόφοιτοι της Εθνικής Σχο¬ 
λής Δημόσιας Διοίκησης. 

Διετής επαγγελματική εμπειρία με εμπειρία ενός του¬ 
λάχιστον έτους στην εκτέλεση, διαχείριση, συντονισμό, 
σχεδίασμά, έλεγχο κοινοτικών ή αναπτυξιακών προγραμ¬ 
μάτων για τους κατόχους διδακτορικού διπλώματος ή με¬ 
ταπτυχιακού τίτλου ή τους αποφοίτους της Εθνικής Σχο¬ 
λής Δημόσιας Διοίκησης. 

Προκειμένου για το προσωπικό που θα στελεχώσει το 
Γραφείο ΟΠΣ απαιτείται πτυχίο ή τίτλος ή διετής επαγ¬ 
γελματική εμπειρία στο αντικείμενο της πληροφορικής. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
ή/και εκτέλεσης έργων του δημόσιου ή ιδιωτικού τομέα, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
ε) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπϊθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Α.Ε.Ι. μηχανικού, 
γεωτεχνικού, οικονομολόγου, νομικού, κοινωνιολόγου, 
β) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο, 
γ) εμπειρία στην εκτέλεση, διαχείριση, συντονισμό, σχε¬ 
δίασμά, έλεγχο κοινοτικών ή αναπτυξιακών προγραμμάτων, 
δ) γνώση δεύτερης ξένης κοινοτικής γλώσσας. 

Άρθρο 3 

Τυπικά, ουσιαστικά και πρόσθετα προσόντα 
για το προσωπικό της κατηγορίας Τεχνολογικής 
Εκπαίδευσης (Τ.Ε.) 

Γ ια το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) πτυχίο ή δίπλωμα Τ.Ε.Ι. της ημεδαπής ή ισότιμου 
ιδρύματος της αλλοδαπής 
β) διετής τουλάχιστον επαγγελματική εμπειρία. 
Προκειμένου για το προσωπικό που θα στελεχώσει το 
Γ ραφείο ΟΠΣ απαιτείται πτυχίο ή δίπλωμα ή επαγγελμα¬ 
τική εμπειρία στο αντικείμενο της πληροφορικής. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
ή/και εκτέλεσης έργων του δημόσιου ή ιδιωτικού τομέα, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπϊθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Τ.Ε.Ι. της ημεδα¬ 
πής ή ισότιμου ιδρύματος της αλλοδαπής διοίκησης επι¬ 
χειρήσεων ή πληροφορικής ή λογιστικής Τ.Ε.Ι. ή βιβλιο¬ 
θηκονομίας ή το ομώνυμο ή αντίστοιχης ειδικότητας πτυ¬ 
χίο ή δίπλωμα ισότιμων σχολών της ημεδαπής ή 
αλλοδαπής ή πτυχίο ή δίπλωμα της Σχολής Στατιστικής, 
που λειτούργησε υπό την εποπτεία της πρώην Ανωτάτης 
Βιομηχανικής Σχολής του Πειραιά. 

β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 
δ) γνώσεις λογιστικής ή /και διοικητικής υποστήριξης. 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας Δευτεροβάθμιας 
Εκπαίδευσης (Δ.Ε.) 

Για το προσωπικό της κατηγορίας Δ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνι¬ 
κού ή επαγγελματικού λυκείου χωρίς ειδικότητα ή εξα¬ 
τάξιου γυμνασίου ή τμήματος υπαλλήλων γραφείου (δι¬ 
οίκησης) ή τμήματος υπαλλήλων λογιστηρίου τεχνικού ή 
επαγγελματικού λυκείου ή τεχνικού-επαγγελματικού 
λυκείου ή κλάδου διοικητικών υπηρεσιών-γραμματέων ή 
κλάδου οικονομίας ενιαίου πολυκλαδικού λυκείου. 

β) διετής επαγγελματική εμπειρία σε θέση γραμματέως 
ή σε χειρισμό εφαρμογών πληροφορικής. 

2. Ουσιαστικά προσόντα: 

α) ικανότητα επικοινωνίας και συνεργασίας, 
β) ικανότητα οργάνωσης γραφείου, 
γ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙηίθιτίθΙ. 

3. Συνεκτιμώνται ως πρόσθετα προσόντα: 

α) πτυχίο Ινστιτούτου Επαγγελματικής Κατάρτισης ή 
αντίστοιχου διπλώματος από κέντρα ελευθέρων σπου¬ 
δών ή ισότιμου διπλώματος της αλλοδαπής, 
β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 
δ) γνώσεις λογιστικής ή /και διοικητικής υποστήριξης. 

Άρθρο 5 

Τυπικά, ουσιαστικά και πρόσθετα προσόντα 
για το προσωπικό της κατηγορίας Υποχρεωτικής 
Εκπαίδευσης στην Υπηρεσία Διαχείρισης 
Γ ια το προσωπικό της κατηγορίας Υ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά και ουσιαστικά προσόντα: 

α) απολυτήριος τίτλος γυμνασίου ή ισότιμος της αλλο¬ 
δαπής 

β) ικανότητα συνεργασίας, 

2. Συνεκτιμώνται ως πρόσθετα προσόντα: 

α) τίτλος αποφοίτησης από τις μέσες επαγγελματικές 
σχολές ή αντίστοιχου τίτλου της αλλοδαπής, 
β) στοιχειώδης γνώση μιας ξένης κοινοτικής γλώσσας 
κατά προτίμηση της αγγλικής ή γαλλικής, 

Άρθρο 6 
Δικαιολογητικά 

1. Ως διδακτορικό δίπλωμα και ως μεταπτυχιακός τίτ¬ 
λος σπουδών νοούνται εκείνα που χορηγούνται με αντί¬ 
στοιχο ιδιαίτερο τίτλο μετά τη λήψη του πτυχίου ή διπλώ¬ 
ματος Α.Ε.Ι. ή Τ.Ε.Ι. ή ισότιμο, αντίστοιχης ειδικότητας, 
σχολών της αλλοδαπής. Γ ια τα μεταπτυχιακά και διδα¬ 


κτορικά διπλώματα εκπαιδευτικών ιδρυμάτων εξωτερι¬ 
κού απαιτείται βεβαίωση ισοτιμίας. 

2.0 χρόνος εμπειρίας αποδεικνύεται με βεβαίωση αρμό¬ 
διας ελληνικής ή αλλοδαπής δημόσιας υπηρεσίας ή νομι¬ 
κού προσώπου του άρθρου 2 παρ.1 του Ν.2000/1991 από 
την οποία προκύπτει το είδος της συγκεκριμένης εργασίας 
που παρασχέθηκε καιη χρονική διάρκεια της παροχής της, 
ή του οικείου ασφαλιστικού φορέα, ή του εργοδότη στην 
περίπτωση που δεν προκύπτει το είδος της παρασχεθεί- 
σας εργασίας συνοδευόμενη από υπεύθυνη δήλωση του 
υποψηφίου κατά το άρθρο 8του Ν. 1599/1986. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιανουάριου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 
-Φ- 

Αριθ. 127534 (4) 

Καταβολή διαφοράς σύνταξης σε συνταξιούχους Δικα¬ 
στές και Μέλη του Νομικού Συμβουλίου του Κράτους 
για το χρονικό διάστημα από 1.1.1996 έως 31.12.1996. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Άρθρο Μπαρ. 11 Ν. 1968/91 (ΦΕΚ150/Α'). 

β) Άρθρα 5 έως 12β, Ν. 2198/94 (ΦΕΚ43/Α'). 

γ) Άρθρα 31 έως 32 Ν. 1914/90 (ΦΕΚ 178/Α'). 

δ) Την αριθ. 255/1992 Γνωμοδότηση του Νομικού Συμ¬ 
βουλίου του Κράτους. 

ε) Τις αποφάσεις του Ελεγκτικού Συνεδρίου με τις οποί¬ 
ες έχουν επιδικασθεί ποσά ως διαφορά σύνταξης, υπέρ 
των συνταξιούχων Δικαστών για τα χρονικά διαστήματα 
από 1.12.1991 έως 31.12.1995 και από 1.1.1996 έως 
31.12.1996 κατόπιν και της ρύθμισης δυνάμει της υπ’ 
αριθμ. 71320/30.6.2000 απόφασής μας για το χρονικό 
διάστημα από 1.12.1991 έως31.12.1995. 

στ) Την ανάγκη ρύθμισης των εκκρεμών απαιτήσεων για 
το χρονικό διάστημα από 1.1 έως 31.12.1996. 

ζ) Το γεγονός ότι από τις ρυθμίσεις της απόφασης αυ¬ 
τής προκαλείται συνολική δαπάνη σε βάρος του κρατικού 
προϋπολογισμού ύψους 2,2 δισ. περίπου για την οποία θα 
γίνει πρόβλεψη στους προϋπολογισμούς των ετών 2004 
και 2005, αποφασίζουμε: 

1. Ποσά που έχουν επιδικασθεί με αποφάσεις του Ελε¬ 
γκτικού Συνεδρίου ως διαφορά σύνταξης, υπέρ των συντα¬ 
ξιούχων Δικαστών και Μελών του Νομικού Συμβουλίου του 
Κράτους για το χρονικό διάστημα από 1.1 έως 31.12.1996 
θα εξοφληθούν με μετρητά σε δύο δόσεις ως εξής: 

1η δόση την 2.1.2005 για τις απαιτήσεις του χρονικού 
διαστήματος από 1.1.1996 έως 30.6.1996. 

2η δόση την 2.1.2006 για τις απαιτήσεις του χρονικού 
διαστήματος από 1.7.1996 έως 31.12.1996. 

2. Τα ίδια χρηματικά ποσά και με τον ίδιο τρόπο εξόφλη¬ 
σης καταβάλλονται και σε συνταξιούχους Δικαστές και Μέ¬ 
λη του Νομικού Συμβουλίου του Κράτους για τους οποίους 
δεν έχει εκδοθεί απόφαση του Ελεγκτικού Συνεδρίου. 

3. Τα παραπάνω ποσά υπόκεινται στις προβλεπόμενες 
από τις κείμενες διατάξεις κρατήσεις επί των συντάξεων, 
καθώς και σε φορολογία εισοδήματος κατά το ήμισυ (50%). 

Κατά την καταβολή της κάθε δόσης θα παρακρατείται 
ως προκαταβολή , έναντι οφειλόμενου φόρου εισοδήμα¬ 
τος ποσοστό 20%. 

4. Όσοι από τους ανωτέρω δεν συνταξιοδοτήθηκαν όλο 
το χρονικό διάστημα από 1.1.1996 έως 31.12.1996 θα δι¬ 
καιωθούν μέρος των ως άνω οφειλομένων ποσών, ανάλο¬ 
γα με το χρόνο συνταξιοδοτήσεώςτους. 

5. Τα κατά τα ανωτέρω ποσά καταβάλλονται στους δικαι¬ 
ούχους με την υποβολή υπεύθυνης δήλωσης στην οποία 
θα αναφέρεται ότι δεν έχουν εισπράξει ούτε έχουν συμψη¬ 
φίσει ούτε έχουν εκχωρήσει την απαίτησή τους αυτή, ότι 
αποδέχονται τις ρυθμίσεις της παρούσας απόφασης και 
ότι δεν έχουν καμιά άλλη απαίτηση εκ της αιτίας αυτής κα¬ 
τά το χρονικό διάστημα από 1.1.1996 έως 31.12.1996. 

Υποθέσεις που εκκρεμούνενώπιοντων δικαστηρίων για 
απαιτήσειςτου ίδιου χρονικού διαστήματος, έκτης αιτίας 
αυτής τίθενται στο αρχείο, ελλείψει αντικειμένου συζητή- 
σεώςτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

ΟΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 127541 (5) 

Καταβολή διαφοράς σύνταξης σε συνταξιούχους Βου¬ 
λευτές για το χρονικό διάστημα από 1.1.1996 έως 
31.12.1996. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Άρθρο Μπαρ. 11 Ν. 1968/91 (ΦΕΚ 150/Α'). 

β) Άρθραδέως 12β, Ν. 2198/94 (ΦΕΚ43/Α'). 

γ) Άρθρα 31 έως 32 Ν. 1914/90 (ΦΕΚ 178/Α'). 

δ) Την αριθ. 255/1992 Γνωμοδότηση του Νομικού Συμ¬ 
βουλίου του Κράτους. 

ε) Τις διατάξεις του Ζ' Ψηφίσματος της Ε' Αναθεωρητι¬ 
κής Βουλής των Ελλήνων του έτους 1975 (ΦΕΚ 23 Α'). 

στ) Τη διάταξη της παρ. 6του άρθρου 16του Ν. 2592/98 
(ΦΕΚ 57 Α'). 

ζ) Τις αποφάσεις του Ελεγκτικού Συνεδρίου με τις οποί¬ 
ες έχουν επιδικασθεί ποσά ως διαφορά σύνταξης, υπέρ 
των συνταξιούχων Βουλευτών για το χρονικό διάστημα 
από 1.1.1996 έως 31.12.1996 κατόπιν και της ρύθμισης 
δυνάμει της υπ’ αριθμ. 71324/30-6-2000 απόφασης μας 
για το χρονικό διάστημα από 1.12.1991 έως31.12.1995. 

η) Την ανάγκη ρύθμισης των εκκρεμών απαιτήσεων των 
τέως Βουλευτών και για το χρονικό διάστημα από 
1.1.1996 έως31.12.1996. 

θ) Το γεγονός ότι από τις ρυθμίσεις της απόφασης αυ¬ 
τής προκαλείται συνολική δαπάνη σε βάρος του κρατικού 
προϋπολογισμού ύψους 1,5 δισ. περίπου, για την οποία 
θα γίνει πρόβλεψη στους προϋπολογισμούς των ετών 
2004 και 2005, αποφασίζουμε: 

1. Ποσά που έχουν επιδικασθεί με αποφάσεις του Ελε¬ 
γκτικού Συνεδρίου ως διαφορά σύνταξης, υπέρ των συ¬ 
νταξιούχων Βουλευτών για το χρονικό διάστημα από 
1.1.1996 έως 31.12.1996 θα εξοφληθούν με μετρητά σε 
δύο δόσεις ως εξής: 

1η δόση την 2.1.2005 για τις απαιτήσεις του χρονικού 
διαστήματος από 1.1.1996 έως 30.6.1996. 

2η δόση την 2.1.2006 για τις απαιτήσεις του χρονικού 
διαστήματος από 1.7.1996 έως 31.12.1996. 

2. Τα ίδια χρηματικά ποσά και με τον ίδιο τρόπο εξό¬ 
φλησης καταβάλλονται και σε συνταξιούχους Βουλευτές 
για τους οποίους δεν έχει εκδοθεί απόφαση του Ελεγκτι¬ 
κού Συνεδρίου. 

3. Τα παραπάνω ποσά υπόκεινται στις προβλεπόμενες 
από τις κείμενες διατάξεις κρατήσεις επί των συντάξεων , 
καθώς και σε φορολογία εισοδήματος κατά το ήμισυ (50%). 

Κατά την καταβολή της κάθε δόσης θα παρακρατείται 
ως προκαταβολή, έναντι οφειλόμενου φόρου εισοδήμα¬ 
τος ποσοστό 20%. 


4. Όσοι από τους ανωτέρω δεν συνταξιοδοτήθηκαν όλο 
το χρονικό διάστημα από 1.1.1996 έως 31.12.1996 θα δι¬ 
καιωθούν μέρος των ως άνω οφειλομένων ποσών, ανάλο¬ 
γα με το χρόνο συνταξιοδοτήσεώς τους. 

5. Τα κατά τα ανωτέρω ποσά καταβάλλονται στους δι¬ 
καιούχους με την υποβολή υπεύθυνης δήλωσης στην 
οποία θα αναφέρεται ότι δεν έχουν εισπράξει ούτε έχουν 
συμψηφίσει ούτε έχουν εκχωρήσει την απαίτησή τους αυ¬ 
τή, ότι αποδέχονται τις ρυθμίσεις της παρούσας απόφα¬ 
σης και ότι δεν έχουν καμμιά άλλη απαίτηση έκτης αιτίας 
αυτής κατά το χρονικό διάστημα από 1.1.1996 έως 
31.12.1996. 

Υποθέσεις που εκκρεμούν ενώπιοντων δικαστηρίων για 
απαιτήσειςτου ίδιου χρονικού διαστήματος, έκτης αιτίας 
αυτής τίθενται στο αρχείο, ελλείψει αντικειμένου συζητή- 
σεώς του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1118952/1338/Τ.&Ε.Φ. (6) 

Τροποποίηση της απόφασης του Υπουργού Οικονομι¬ 
κών 1083820/938/Τ.& Ε.Φ./7.8.1997, όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τη διάταξη του πρώτου εδαφίου της παραγράφου 13 
του άρθρου 8του Ν. 2515/1997(Φ.Ε.Κ. Α 154). 

β. Τις διατάξεις της παραγράφου 1 του άρθρου 30 του 
Ν. 2873/2000 (Φ.Ε.Κ. Α. 285). 

γ. Την απόφαση μας 1083820 /938/Τ. & Ε.Φ/ 7.8.1997 
(Φ.Ε.Κ. Β 735) όπως ισχύει. 

δ. Την κοινή απόφαση του Πρωθυπουργού και του 
Υπουργού Οικονομικών 1039386/441/Α0006/21.4.2000 
(Φ.Ε.Κ. Β 571) με την οποία ανατίθενται αρμοδιότητες 
στους Υφυπουργούς Οικονομικών. 

ε. Τις διατάξεις του άρθρου 29Α του Ν. 1558/1985 
(Φ.Ε.Κ. Α 137), όπως προστέθηκε με το άρθρο 27 του Ν. 
2081/1992 (Φ.Ε.Κ. Α154) και τροποποιήθηκε με το άρθρο 
1, παράγραφος 2 ατού Ν. 2469/1997 (Φ.Ε.Κ. Α 38) και τη 
διαπίστωση ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Η παράγραφος 2 του άρθρου 1 της απόφασης 
1083820/938/Τ.&Ε.Φ/7.8.1997 αντικαθίσταται ως εξής: 

«2. ΚΑΤΗΓΟΡΙΕΣ ΣΗΜΑΤΩΝ: Τα σήματα διακρίνονται 
σε έξι (6) κατηγορίες. 

Ειδικότερα: 

- Κατηγορία πρώτη: Περιλαμβάνει τα σήματα τα οποία 
προορίζονταιγιατα μηχανήματα ηλεκτρονικού, ηλεκτρικού 
ή μηχανικού παιγνίου και για τα ειδικά διασκευασμένα τρα¬ 
πέζια που είναι εγκατεστημένα σε δήμους και κοινότητες με 
πληθυσμό μέχρι 1.000 κατοίκους, με εξαίρεση τους δήμους 
καιτις κοινότητες που εμπίπτουν στην επόμενη περίπτωση. 

- Κατηγορία δεύτερη: Περιλαμβάνειτασήματατα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους και κοι¬ 
νότητες με πληθυσμό μέχρι 1.000 κατοίκους, που έχουν 
περιοχές χαρακτηρισμένες ως τουριστικές ή αρχαιολογι¬ 
κές ή με ιαματικά λουτρά καθώς και σε πλοία των γραμ¬ 
μών εσωτερικού. 

-Κατηγορίατρίτη: Περιλαμβάνειτασήματαταοποίαπρο- 
ορίζονται για τα μηχανήματα ηλεκτρονικού, ηλεκτρικού ή 
μηχανικού παιγνίου και γιατα ειδικά διασκευασμένατραπέ- 
ζια που είναι εγκατεστημένα σε δήμους και κοινότητες με 
πληθυσμό πάνω από 1.000 και μέχρι 10.000 κατοίκους. 

- Κατηγορία τέταρτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους με πλη¬ 
θυσμό πάνω από 10.000 και μέχρι 50.000 κατοίκους. 

- Κατηγορία πέμπτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους με πλη¬ 
θυσμό πάνω από 50.000 κατοίκους. 

- Κατηγορία έκτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε εντευκτήρια σω¬ 
ματείων, συλλόγων και ομίλων.» 

2. Η απόφαση αυτή ισχύει για ειδικά σήματα έτους 2001 
και επομένων. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-Φ- 

Αριθ. 2/87039/0022 (7) 

Καθορισμός αποζημίωσης Προέδρου Μελών και Γραμ- 
ματέως των προβλεπομένων από το άρθρο 168 του Ν. 
2683/99 (ΦΕΚ 19/τ.Α/9.2.99) Ειδικών Υγειονομικής 
Επιτροπών Αθήνας και Θεσσαλονίκης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α. Τις διατάξεις: 

1. Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40/Τ/Α/97). 

2. Του άρθρου 40 του Ν. 849/1978 «Περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής Ανάπτυξης της χώρας» όπως συμπληρώθηκε με το 
άρθρο 8 του Ν. 2129/93 (ΦΕΚ 59Α). 

3. Του άρθρου 22παρ. 3του Ν. 2362/1995 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Τ.Α/27.11.1995). 

4. Του άρθρου 29Ατου Ν. 1558/85, όπως προσετέθη με 
το άρθρο 27 του Ν. 2081/92 (ΦΕΚ 154/92 Τ.Α) το οποίο 
τροποποιήθηκε μετηνπαρ. 2ατου άρθρου 1 του Ν. 2469/ 
97 (ΦΕΚ 38/97 Τ.Α). 

5. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/ 
21.4.2000/τ.Β). 

6. Την 2/80345/0004/8.11.1999 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

7. Του άρθρου 168 του Ν. 2683/99 (ΦΕΚ 19/Τ.Α/ 
9.2.1999) «Κύρωση του Κώδικα Κατάστασης Δημοσίων 
πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις». 


8. Τις Δ1 α/14617/25.11.1999 και Δ1 α/οικ.5884/8.3.2000 
αποφάσεις του Υπουργού Υγείας και Πρόνοιας με περιε¬ 
χόμενο τη συγκρότηση Ειδικών Υγειονομικών Επιτροπών 
με έδρα την Αθήνα και τη Θεσσαλονίκη αντίστοιχα. 

Β. Το γεγονός ότι οι εν λόγω επιτροπές εργάζονται από 
την ημερομηνία συγκροτήσεώς τους και εκτός ωραρίου 
εργασίας. 

Γ. Το γεγονός ότι από τις διατάξεις της απόφασης αυ¬ 
τής, προκαλείται δαπάνη ύψους έξι εκατομμυρίων 
(6.000.000) δραχμών για το τρέχον οικονομικό έτος και 
δώδεκα εκατομμυρίων (12.000.000) δραχμών για κάθε 
επόμενο που θα καλυφθεί από τις πιστώσεις που έχουν 
εγγράφει στον Προϋπολογισμό του Υπουργείου Υγείας 
και Πρόνοιας Ειδικός Φορέας Προϋπολογισμού Φ 210 
Κωδικός Αριθμός Εξόδων ΚΑΕ 0515, αποφασίζουμε: 

1. Ο Πρόεδρος, τα μέλη καθώς και ο Γραμματέας, των 
προβλεπομένων από το άρθρο 168 του Ν. 2683/99 και συ- 
γκροτουμένων με τις Δ1 α/14617/25.11.1999 και Δία/οικ. 
5884/8.3.2000 υπουργικές αποφάσεις, Ειδικών Υγειονομι¬ 
κών Επιτροπών Αθήνας και Θεσσαλονίκης αντίστοιχα, αμεί¬ 
βονται κατά συνεδρίαση με τα κάτωθι αναφερόμενα ποσά: 

Πρόεδρος εννέα χιλιάδες τριακόσιες πενήντα 

(9.350) δραχμές 

Μέλος εννέα χιλιάδες τριακόσιες πενήντα 

(9.350) δραχμές 

Γ ραμματέας εννέα χιλιάδες τριακόσιες πενήντα 

(9.350) δραχμές 

2. Η παραπάνω δαπάνη βαρύνει τον προϋπολογισμό 
του Υπουργείου Υγείας και Πρόνοιας (Φ210 ΚΑΕ 0515). 

3. Ο αριθμός των συνεδριάσεων δεν μπορεί να υπερ¬ 
βαίνει τις πενήντα ετησίως. 

4. Η απόφαση έχει έναρξη ισχύος από την ημερομηνία 
έναρξης λειτουργίας των επιτροπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2000 
Οι Γ ενικοί Γ ραμματείς 
Δημοσιονομικής Πολιτικής Υπουργείου 

Υπουργείου Οικονομικών Υγείαςκαι Πρόνοιας 
I. ΚΟΥΣΟΥΑΑΚΟΣ ΧΑΡΑΛΑΜΠΟΣ ΣΟΦΙΑΝΟΣ 
-Φ- 

Α οιθ. ΥΠΠΟ/ΔΙΟΙΚ/Α5/43 (8) 

Αύξηση αριθμού μελών του Κεντρικού Συμβουλίου Νεω- 
τέρων Μνημείων του ΥΠΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 30 παρ. 6 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων Διοίκησης». 

2. Την αριθμ. ΥΠΠΟ/ΓΝΟΣ/44046/22.9.92 Κ.Υ.Α. «Πε¬ 
ριορισμός συλλογικών οργάνων του Υπουργείου Πολιτι¬ 
σμού, των Γεν. Γραμματειών και των εποπτευομένων απ’ 
αυτό Δημοσίων Υπηρεσιών» (ΦΕΚ 577/Β/23.9.92 διόρθω¬ 
ση σφάλματος ΦΕΚ 656/Β/9.11.92). 

3. Την αριθ. ΥΠΠΟ/ΔΙΟΙΚ/Α/43535/8.9.94 Υπουργική 
απόφαση «αύξηση αριθμού μελών του Κεντρικού Συμ¬ 
βουλίου Νεωτέρων Μνημείων του ΥΠΠΟ» (ΦΕΚ 703/ 
Β/19.9.94). 

4. Την αριθ. ΥΠΠΟ/ΓΝΟΣ/52416/18.11.94 Υπουργική 
απόφαση «Αναπλήρωση Προέδρου και μέλους του ΚΑΣ 
και του ΚΣΝΜ και αύξηση αριθμού γραμματέα 1 (ΦΕΚ 
885/Β/29.11.99). 

5. Τις διατάξεις του άρθρου 27 του Ν. 2081/92 (ΦΕΚ 
154/Α) και το γεγονός ότι από την απόφαση αυτή δεν προ- 
καλείται δαπάνη σε βάρος του Κρατικού Προϋπολογι¬ 
σμού, Αποφασίζουμε: 

1. Αυξάνουμε τον αριθμό των μελώντου Κεντρικού Συμ¬ 
βουλίου Νεωτέρων Μνημείων του Υπουργείου Πολιτι¬ 
σμού από δεκατρία (13) σε δέκα πέντε (15) και ορίζουμε 
ότι στην συγκρότηση του παραπάνω Συμβουλίου, πέραν 
των οριζομένων στις αριθ. 144046/22.9.92 και 43535/ 
8.9.94 αποφάσεις μελών, θα μετέχουν επιπλέον και οι 
εξής: 

α) Ο Γενικός Δ/ντής Αναστήλωσης Μουσείων και Τεχνι¬ 
κών Έργων, αναπληρούμενος από τεχνικό υπάλληλο του 
ΥΠΠΟ (αρχιτέκτονα ή πολιτικό μηχανικό). 

β) Ένας Καθηγητής Πανεπιστημίου με ειδικότητα στην 
Ιστορία της Τέχνης, αναπληρούμενος από καθηγητή Πα¬ 
νεπιστημίου της ίδιας ειδικότητας. 

2. Κατά τα λοιπά εξακολουθούν να ισχύουν οι αριθ. ΥΠ- 
ΠΟ/ΓΝΟΣ/44046/29.9.92, ΥΠΠΟ/ΔΙΟΙΚ/Α/43535/8.9.94 
ΥΠΠΟ/ΓΝΟΣ/52416/18.11.94 αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

ΟΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 132 (9) 

Ένταξη Ομογενών και αλλοδαπών αθλητών στα Ελληνικά 
αθλητικά σωματεία αντιπτέρισης και συμμετοχή τους 
στα Ελληνικά Πρωταθλήματα και στους αγώνες Κυ¬ 
πέλλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 "Περί επανασυστάσεως της Γ.Γ.Α. 
και των αρμοδιοτήτων αυτής". 

β. Του Ν.1558/85 "Κυβέρνηση και Κυβερνητικά όργανα" 
(ΦΕΚ 137/Α) όπως τροποποιήθηκε και ισχύει. 

γ. Της παρ. 7 του άρθρου 33 του Ν.2725/99 "Ερασιτε¬ 
χνικός και Επαγγελματικός Αθλητισμός και άλλες διατά¬ 
ξεις" (ΦΕΚ 121/Α/17.6.99). 

2. Τη με αριθμ. ΥΠΠΟ/ΔΙΟΙΚ/Α1/20261/20.4.2000 από¬ 
φαση του Πρωθυπουργού και του Υπουργού Πολιτισμού 
"Ανάθεση αρμοδιοτήτων στον Υφυπουργό Πολιτισμού". 

3. Τα υπ’ αριθμ. 1227/4.10.2000 και 1729/11.12.2000 έγ¬ 
γραφα της Ελληνικής Ομοσπονδίας Φιλάθλων Σωματείων 
Αντιπτέρισης (Ε.Ο.Φ.Σ.Α.). 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Όροι και προϋποθέσεις εγγραφής -μεταγραφής 
ομογενών και αλλοδαπών αθλητών 

1. Επιτρέπεται η εγγραφή και η μεταγραφή ομογενών 
και αλλοδαπών αθλητών σε σωματεία - μέλη της Ελληνι¬ 
κής Ομοσπονδίας Φιλάθλων Σωματείων Αντιπτέρισης και 
η συμμετοχή τους σε αγώνες, με την επιφύλαξη των δια¬ 
τάξεων της παραγράφου 4 του παρόντος άρθρου και του 
άρθρου 2 της παρούσας απόφασης. 

2. Για την εγγραφή ομογενή ή αλλοδαπού αθλητή στη 
δύναμη ελληνικού σωματείου - μέλους της Ελληνικής 
Ομοσπονδίας Φιλάθλων Σωματείων Αντιπτέρισης 
(ΕΟΦΣΑ) και την έκδοση δελτίου αθλητικής ιδιότητας, 


πρέπει ο ενδιαφερόμενος, τηρουμένωντωνπροϋποθέσε- 
ων και των δικαιολογητικών που προβλέπονται στο άρθρο 
1 (πληντου δικαιολογητικού της περ. ε') του κανονισμού 
εγγραφών - μεταγραφών των Ελλήνων αθλητών αντιπτέ- 
ρισης, να προσκομίσει: α) βεβαίωση της αθλητικής Ομο¬ 
σπονδίας της χώρας ή των χωρών που είναι υπήκοος ότι 
δεν είναι εγγεγραμμένος στη δύναμή της ή υπεύθυνη δή¬ 
λωση του Ν. 1599/1986του ιδίου περί αυτού του θέματος, 
β) ληξιαρχική πράξη γέννησής του, γ) επικυρωμένη φω¬ 
τοτυπία του διαβατηρίου του και δ) την άδεια παραμονής 
του στην Ελλάδα ή των προσώπων που ασκούν τη γονική 
μέριμνα σ’ αυτόν, αν ο αθλητής είναι ανήλικος και δεν του 
χορηγείται η σχετική άδεια. Τα έγγραφα που εκδίδονται 
από Αρχές αλλοδαπών χωρών πρέπει να προσκομίζονται 
και σε επίσημη μετάφρασή τους στην ελληνική γλώσσα. 

Ομογενής θεωρείται ο αλλοδαπός που δεν έχει ελληνική 
υπηκοότητα αλλά έχει ελληνική καταγωγή. Για την από¬ 
δειξη της ιδιότητας του ομογενή απαιτείται η υποβολή: 

α) εγγράφου από Ελληνική δημόσια αρχή, από το οποίο 
να βεβαιώνεται η ως άνω ιδιότητα ή 
β) πιστοποιητικού εγγραφής στα οικεία Μητρώα ελλη¬ 
νικού δήμου ή κοινότητας του πατέρα ή του πάππου ή της 
μητέρας ή της μάμμης του αθλητή και εγγράφων που 
αποδεικνύουντη συγγένεια του αθλητή με πρόσωπο της 
ανωτέρω πατρικής ή μητρικής γραμμής το οποίο έχει ελ¬ 
ληνική υπηκοότητα. 

Ομογενής αθλητής εξομοιώνεται με ημεδαπό, όταν 
αποκτήσει και την Ελληνική υπηκοότητα. 

3. Για τη μεταγραφή ομογενή ή αλλοδαπού αθλητή, 
απαιτείται η υποβολή με την αίτηση μεταγραφής: 

α) σχετικής άδειας (συναίνεσης) της αλλοδαπής Ομο¬ 
σπονδίας στη δύναμη της οποίας ανήκει αυτός, για μόνι¬ 
μη ή προσωρινή (για ορισμένο χρονικό διάστημα) παρα¬ 
μονή του στο σωματείο, καθώς και άδειας του σωματείου 
στο οποίο είναι εγγεγραμμένος, αν απαιτείται η τελευταία 
από τους κανονισμούς της αλλοδαπής Ομοσπονδίας β) 
άδειας παραμονής του στην Ελλάδα, που χορηγείται από 
την αρμόδια Ελληνική Αρχή και γ) ληξιαρχικής πράξης 
γέννησής του. 

4. Γ ια τα λοιπά διαδικαστικά θέματα εγγραφής και με¬ 
ταγραφής των ομογενών και αλλοδαπών αθλητών, για 
τον αριθμό αθλητών που δικαιούται κάθε σωματείο να εγ¬ 
γράφει και να αποκτήσει με μεταγραφή, καθώς και το 
χρονικό διάστημα υποβολής των σχετικών αιτήσεων, 
εφαρμόζονται ανάλογα οι διατάξεις του Κανονισμού εγ¬ 
γραφών - μεταγραφών των Ελλήνων αθλητών αντιπτέρι- 
σης. 

5. Ειδικά για την επικείμενη αγωνιστική περίοδο 2000 - 
2001 το χρονικό διάστημα υποβολής των αιτήσεων μετα¬ 
γραφής των ομογενών και αλλοδαπών αθλητών ορίζεται 
από 4-1-2001 μέχρι 17-1-2001. 

Άρθρο 2 

Συμμετοχή ομογενών και αλλοδαπών αθλητών στα 
Ελληνικά Πρωταθλήματα και στους αγώνες Κυπέλλου 

1. Στα Ελληνικά Πρωταθλήματα και στους αγώνες Κυ¬ 
πέλλου, εκτός των Ελλήνων αθλητών, δικαιούνται να συμ¬ 
μετέχουν και οι εξής άλλες κατηγορίες αθλητών: 

α. Οι ομογενείς. Κάθε σωματείου δικαιούται να χρησι¬ 
μοποιεί έναν (1) ομογενή αθλητή ή αθλήτρια. 

β. Οι Κύπριοι με την προϋπόθεση ότι φοιτούν στα πόσης 
φύσεως Εκπαιδευτικά Ιδρύματα της χώρας (δημόσια ή 
ιδιωτικά) και διαμένουν στην Ελλάδα. Κάθε σωματείο δικαι¬ 
ούται να χρησιμοποιεί έναν (1) Κύπριο αθλητή ή αθλήτρια. 

γ. Υπήκοοι Κρατών - μελών της Ευρωπαϊκής Ένωσης 
(Ε.Ε.) οι οποίοι διαμένουν νόμιμα στην Ελλάδα (εργαζό- 

μενοι, φοιτητές κ.λ.π.) δύνανται οι ίδιοι καιτα μέλη των οι¬ 
κογενειών τους να εγγράφονται στη δύναμη των ελληνι¬ 
κών αθλητικών ερασιτεχνικών σωματείων αντιπτέρισης 
και να συμμετέχουν στους πόσης φύσεως αγώνες και 
Πρωταθλήματα. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ.4163 (10) 

Σύσταση Νομικού Προσώπου στο Δήμο Καρυάς Ν. Λευ¬ 
κάδας με την επωνυμία «Παιδικός Σταθμός Δήμου Κα¬ 
ρυάς». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 

α) 203 του Δ. Κ. Κ (Π. Δ/μα 410/95) 

β)9τουΝ. 2503/97. 

2. Την αριθμ. Π1 β/3640/4084/17.10.2000 απόφαση των 
Υπουργών ΕΣΔΔΑ και Υγείας Πρόνοιας, με την οποία με¬ 
ταβιβάσθηκε στο Δήμο Καρυάς ο Κρατικός Παιδικός 
Σταθμός Καρυάς. 

3. Την αριθ 100/2000 απόφαση του Δημ. Συμβουλίου 
Καρυάς, περί σύστασης Δημοτικού Νομικού Προσώπου 
με την επωνυμία «Παιδικός Σταθμός Δήμου Καρυάς, απο¬ 
φασίζουμε: 

1. Συστήνουμε Νομικό Πρόσωπο στο Δήμο Καρυάς Ν. 
Λευκάδας με την επωνυμία «Παιδικός Σταθμός Δήμου Κα¬ 
ρυάς» και με έδρα την έδρα του ομώνυμου Δήμου. 

2. ΣΚΟΠΟΣ του Νομικού Προσώπου: Η καθημερινή φύ¬ 
λαξη, φροντίδα, διατροφή, διαπαιδαγώγηση και ψυχαγω¬ 
γία των νηπίων των εργαζόμενων γονέων καθώς και η εξυ¬ 
πηρέτηση και βοήθεια των εργαζόμενων μητέρων ή μητέ¬ 
ρων με άλλα κοινωνικά προβλήματα του Δήμου Καρυάς. 

Η πολύπλευρη νοητική, συναισθηματική, κοινωνική, ψυ¬ 
χοσωματική ανάπτυξη των παιδιών σύμφωνα με τις σύγ¬ 
χρονες επιστημονικές αντιλήψεις της παιδαγωγικής και 
της ψυχολογίας του παπιού. Η προπαρασκευή για τη φυ¬ 
σιολογική μετάβαση των παιδιών από την οικογενειακή 
ζωή στο σχολικό περιβάλλον. 

Η συμπαράσταση στις οικογένειες των φιλοξενούμε¬ 
νων παιδιών, για τη σωστή αντιμετώπιση των κοινωνικών 
προβληματισμών τους. 

Η ενημέρωση των γονέων ή κηδεμόνων σε θέματα αγω¬ 
γής και ψυχολογίας παιδιών. 

Η εκπόνηση με ειδικούς επιστήμονες παιδαγωγικού κα¬ 
νονισμού με τον οποίο να προσδιορίζονται οι γενικές αρ¬ 
χές για την εκπαίδευση των νηπίων. 

3. ΠΕΡΙΟΥΣΙΑ του Νομικού Προσώπου: 

α) Η κινητή και ακίνητη περιουσία του Κρατικού Παιδι¬ 
κού Σταθμού Καρυάς που μεταβιβάστηκε στο Δήμο Κα¬ 
ρυάς. 

β) Κάθε χώρος ή κτίριο που θα παραχωρηθεί στο εν λό¬ 
γω Νομικό Πρόσωπο. 


4. ΠΟΡΟΙ: 

α) Η ετήσια επιχορήγηση από την Περιφέρεια Ιονίων 
Νησιών. 

β) Η ετήσια επιχορήγηση του Δήμου Καρυάς, η οποία 
καθορίζεται από το Δημοτικό Συμβούλιο ετησίως, ανάλο¬ 
γα με τις ανάγκες του Παιδικού Σταθμού. 

γ) Επιχορηγήσεις από κάθε είδους παροχή από το κρά¬ 
τος ή οποιονδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο, είτε 
προς το Δήμο Καρυάς για λογαριασμό του. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ζ) Πρόσοδοι από την περιουσία του. 

5. ΔΙΟΙΚΗΣΗ: Το Νομικό πρόσωπο διοικείται από πεντα¬ 
μελές Διοικητικό Συμβούλιο αποτελούμενο από: 

1) Το Δήμαρχο Δήμου Καρυάς, ως πρόεδρο, ή άλλο μέ¬ 
λος αιρετό ή μη που ορίζεται από τον ίδιο. 

2) Δύο (2) Δημοτικούς Συμβούλους. 

3) Ένα (1) Δημότη - εκπρόσωπο των γονέων των φιλοξε¬ 
νούμενων παιδιών στον Παιδικό Σταθμό Δήμου Καρυάς. 

4) Ένα (1) εκπρόσωπο των εργαζομένων στον ίδιο Παι¬ 
δικό Σταθμό. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

6. ΘΗΤΕΙΑ: Η θητεία των μελώντου Διοικητικού Συμβου¬ 
λίου ορίζεται τετραετής, ακολουθεί τη Δημοτική περίοδο 
και λήγει πάντοτε με την εγκατάσταση του νέου Διοικητι¬ 
κού Συμβουλίου, το οποίο ορίζεται μέσα στονπρώτο μήνα 
από την εγκατάσταση του Δημοτικού Συμβουλίου. Ειδικά 
η θητεία του πρώτου Διοικητικού Συμβουλίου λήγει με την 
θητεία του παρόντος Δημοτικού Συμβουλίου. 

Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος. 

Το Νομικό πρόσωπό θα χρησιμοποιεί χωριστή σφραγί¬ 
δα που κυκλικά θα φέρει χαραγμένες τις λέξεις: «ΕΛΛΗ¬ 
ΝΙΚΗ ΔΗΜΟΚΡΑΤΙΑ» και την επωνυμία του Σταθμού και 
στο μέσον το Εθνόσημο. 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον πρόεδρο του Διοικητικού 
Συμβουλίου και όταν αυτός απουσιάζει ή κωλύεται, από 
τον Αντιπρόεδρο. 

Για τη ρύθμιση θεμάτων Διοίκησης - Διαχείρισης - Λει¬ 
τουργίας και Οργανισμού Εσωτερικής Υπηρεσίας του 
Νομικού Προσώπου, εκδίδονται Κανονισμοί, σύμφωνα με 
τις κείμενες διατάξεις. 

Ο Κανονισμός Διοίκησης και Διαχείρισης (άρθρο 198 
παραγ. 2 και άρθρο 203 παραγρ. 5 του Π.Δ. 410/95) ψηφί¬ 
ζεται από το Δημοτικό Συμβούλιο. 

Ο Κανονισμός λειτουργίας, καθώς και ο Οργανισμός 
Εσωτερικής Υπηρεσίας του Νομικού Προσώπου, εκδίδο- 
νται από το ίδιο και απαιτείται σύμφωνη γνώμη του Δημο¬ 
τικού Συμβουλίου. 

Με την απόφαση αυτή δεν προκαλείται δαπάνη σε βά¬ 
ρος του Κρατικού ή Δημοτικού Προϋπ/σμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 14 Δεκεμβρίου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
Δ. ΔΑΓΛΑΣ 

